́ва, гла́съ ѕ҃: ́те дне́сь моско́встіи наро́ди, восхва́лимъ первонача́льнаго гра́ду на́шему ѡснова́теля, и пе́рваго въ гра́дѣ свое́мъ нача́льника, досточу́днаго кня́зя даніи́ла: пріиди́те ѱало́мски воспле́щемъ рука́ми дх҃о́вное єгѡ̀ торжество̀, дне́сь пра́зднующе, и я́кѡ ди́внаго засту́пника на́шего сла́вяще: пріиди́те, къ чс̑тнѣ́й єгѡ̀ ра́цѣ припаде́мъ, многоцѣ́лєбныя єгѡ̀ мо́щи ѡблобыза́юще, и бл҃гоговѣ́йнѡ почита́юще, возопіе́мъ єму̀ глаго́люще: ра́дуйся великоимени́тагѡ гра́да твоегѡ̀ засту́пниче: ра́дуйся всѣ́хъ люде́й твои́хъ крѣ́пкое утвержде́ніе, и всѣ́хъ хрс̑тіа́нъ побо́рниче: ѡ ни́хъ хрс̑ту̀ непреста́ннѡ моли́ся, дарова́ти ми́ръ и ве́лію ми́лость